Diari Oficial de la Generalitat Valenciana


Sumari del DOGV 4269, del 12-06-2002 (2002/6265)

CORRECCIÓ d'errades detectades en l'Orde de 29 d'abril de 2002, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim per a diverses ajudes i subvencions públiques destinades al foment de l'ocupació de persones amb discapacitat, i es modifica l'Orde de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió de les ajudes i subvencions derivades d'estes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4269

Data del DOGV
:   12-06-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/6265


Data del document
:   31-05-2002

Organisme emissor
:   Conselleria d'Economia, Hisenda i Ocupació

Tipus de document
:   Correcció d'errades

Correcció d'errades

 Descriptors 

:   * discapacitat
    * ajuda pública
    * suport econòmic
    * ajuda a l'ocupació
    * ajuda als discapacitats

CORRECCIÓ d'errades detectades en l'Orde de 29 d'abril de 2002, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim per a diverses ajudes i subvencions públiques destinades al foment de l'ocupació de persones amb discapacitat, i es modifica l'Orde de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió de les ajudes i subvencions derivades d'estes. [2002/M6265]
  
Vista l'Orde de 29 d'abril de 2002, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim per a diverses ajudes i subvencions publiques destinades al foment de l'ocupació de persones amb discapacitat, i es modifica l'Orde de 29 de desembre de 2000, de la Conselleria d'Economia, Hisenda i Ocupació, publicada en el Diari Oficial de la Generalitat Valenciana número 4.244, de 8 de maig de 2002.
  
Vist que s'ha produït un error en la redacció donada a l'article 7 de la mencionada orde, que modifica l'article 31 de l'Orde de 29 de desembre de 2000, ja que s'hi pren com a referència el text original de l'orde, per la qual es regulen les subvencions, quan ja havia sigut modificat prèviament mitjançant Orde de 24 d'abril de 2001, de la Conselleria d'Economia i Hisenda, es procedix a la correcció oportuna, i resulta que:
  
En l'apartat 1 de l'article 31 de l'Orde de 29 de desembre de 2000, on diu:
  
«1. Les ajudes i les subvencions previstes en esta orde seran incompatibles amb qualsevol altra que, pels mateixos conceptes, puga atorgar qualsevol administració pública.»;
  
Ha de dir:
  
«1. L'import d'estes ajudes no podrà superar, en concurrència amb d'altres ajudes públiques per a la mateixa finalitat, el 60% del cost salarial anual corresponent al contracte que hi dóna dret, d'acord amb allò que s'ha disposat per l'apartat tercer de l'article 7 del Reial Decret 1.451/1983, en la redacció donada pel Reial Decret 27/2000, de 14 de gener (BOE núm. 22, de 26 de gener de 2000).»
  
En l'article 8 de l'Orde de 29 d'abril de 2002, de la Conselleria d'Economia, Hisenda i Ocupació, pel qual es modifica l'últim paràgraf de l'apartat 1.a) de l'article 25 de l'Orde de 29 de desembre de 2000, de la Conselleria d'Economia, Hisenda i Ocupació, s'hi ha produït un error en fixar la quantia màxima en euros que correspon subvencionar pel cost salarial i de Seguretat Social del personal de suport, on diu:
  
«Amb esta ajuda es podrà subvencionar fins al 80% del cost salarial i de Seguretat Social del personal de suport en proporció directa amb el nombre de persones amb discapacitat psíquica integrades en el mercat laboral ordinari fins un màxim de 1.200 euros mensuals.»;
  
Ha de dir:
  
«Amb esta ajuda es podrà subvencionar fins al 80% del cost salarial i de Seguretat Social del personal de suport en proporció directa amb el nombre de persones amb discapacitat psíquica integrades en el mercat laboral ordinari fins un màxim de 1.500 euros mensuals.»
  
València, 31 de maig de 2002
  
El conseller d'Economia, Hisenda i Ocupació,